
HOTĂRÂRE

cu privire la platforma de difuzare

a serviciului de programe TV Moldova Internaţional

al IPNA Compania „Teleradio-Moldova” în 2013
În conformitate cu prevederile art.56 alin.(6), art.58 lit.b), art.60 alin.(3) lit.b) şi d), art.62 alin.(1)-(4), art.64 din Codul audiovizualului al Republicii Moldova şi în baza
p.16 lit.b), p.21 lit.a), b) şi lit.d) din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/31 din 24.08.2007,
p.42 lit.c) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/3 din 09.02.2007,
în contextul executării p.3 şi p.4 din Hotărârea Consiliului de Observatori nr.80 din 04.09.2012 cu privire la rezultatele consultărilor publice pe marginea Caietului de sarcini al IPNA Compania „Teleradio-Moldova” pentru anul 2013,

în urma examinării recomandării privind argumentarea necesităţii existenței serviciului de programe distinct TV Moldova Internaţional din Anexa Recomandările privind elaborarea variantei finale a Caietului de sarcini al IPNA Compania „Teleradio-Moldova” pentru anul 2013 la Hotărârea Consiliului de Observatori nr.80 din 04.09.2012,
luând act de costurile anuale mari de difuzare, pe satelit, a serviciului de programe TV Moldova Internaţional (reprezentând serviciul de programe TV Moldova adaptat la rigorile transfrontaliere) – aproximativ 2,5 milioane lei,
Consiliul de Observatori

HOTĂRĂŞTE:

1. Începând cu 1 ianuarie 2013, preşedintele IPNA Compania „Teleradio-Moldova” va sista difuzarea pe satelit a serviciului de programe TV Moldova Internaţional.

2. Începând cu 1 ianuarie 2013, comunicarea cu diaspora moldovenească de peste hotare se va efectua pe platforma www.trm.md.
3. Se recomandă planificarea resurselor economisite, în valoare de aproximativ 2,5 milioane lei, în vederea retehnologizării şi digitalizării procesului de producţie în IPNA Compania „Teleradio-Moldova”, precum şi a site-ului www.trm.md.
4. Preşedintele IPNA Compania „Teleradio-Moldova” va iniţia o campanie de informare a consumatorilor de programe din străinătate despre trecerea la o nouă platformă de comunicare cu comunităţile externe.
5. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 8 membri ai Consiliului de Observatori: „pentru” – E.Rîbca, V.Bogatu, P.Grozavu, V.Meșină-Prodan, R.Lozinschi-Hadei, V.Țapeș, L.Călugăru, A.Peru-Balan („contra” – D.Deleu).

Preşedintele

Consiliului de Observatori                                                       Eugeniu Rîbca

Secretarul şedinţei

Consiliului de Observatori                                                      Viorica Bogatu

